ขอขนผ่านไทย ศพโรฮีนจา
คุมสอบป่าไม้มาเลย์ มีเอี่ยวแก๊งค้ามนุษย์,มาเลย์ประชุมร่วมไทยขอความอนุเคราะห์ลำเลียงศพ หลังพบหลุมศพนับร้อยในเขตชายแดนมาเลเซียเพื่อนำส่งพิสูจน์ ด้านทางการมาเลย์ เผยการสอบสวนเชื่อมโยงเจ้าหน้าที่กรมป่าไม้ท้องถิ่นของมาเลเซียกับเครือข่ายค้ามนุษย์ ส่วนสหรัฐฯส่งเครื่องบินออกสำรวจช่วยเหลือมนุษย์เรือในทะเลภูมิภาคเอเชียตะวันออกเฉียงใต้ ขณะที่อดีตนายก อบต.ตำมะลัง จ.สตูล ผู้ต้องหาค้ามนุษย์เข้ามอบตัวแล้ว,ต่างชาติระดมให้ความช่วยเหลือมนุษย์เรือชาวโรฮีนจาโดยส่งเจ้าหน้าที่ออกสำรวจทางทะเลคอยอำนวยความสะดวกเพื่อส่งไปยังประเทศที่ 3 ด้านไทยตั้งศูนย์ช่วยเหลือด้านมนุษยธรรมขณะเดียวกันผู้ต้องหาตามหมายจับคดีค้ามนุษย์ทยอยเข้ามอบตัวอย่างต่อเนื่อง โดยเมื่อเวลา 12.00 น. วันที่ 27 พ.ค. พล.ต.ท.มนตรี โปตระนันทน์ ผบช.ภ.9 พล.ต.ต.พุทธิชาต เอกฉันท์ รอง ผบช.ภ.9 พล.ต.ต.อำพล บัวรับพร ผบก.ภ.จ.สงขลา พ.ต.อ.ธรรมนูญ ไตรทิพยพงศ์ รอง ผบก.รรท.ผกก.ปาดังเบซาร์ พ.ต.อ.ตรีวิทย์ ศรีประภา รอง ผบก. นายทวีวุฒิ สังข์ศิริ นายอำเภอสะเดา พร้อมด้วยเจ้าหน้าที่ตำรวจประเทศมาเลเซีย และนายโมฮัมหมัด นาซรี นาวี กงสุลมาเลเซียประจำจังหวัดสงขลา เดินทางมาร่วมประชุมหารือกับทางเจ้าหน้าที่ฝ่ายไทย เพื่อขอความร่วมมือในการลำเลียงศพชาวโรฮีนจาที่ค้นพบในบริเวณเทือกเขาแก้วฝั่งประเทศมาเลเซียเป็นเขตรอยต่อระหว่างจังหวัดสงขลา สตูลและมาเลเซีย,โดยทางการมาเลเซียแจ้งว่า เนื่องจากภูมิประเทศ ทางฝั่งมาเลเซียมีความลาดชันสูงและเป็นหน้าผา ไม่สะดวกในการขนศพ คาดว่ามีจำนวนไม่ต่ำกว่า 100 ศพ จากการสำรวจพบ 139 หลุม เพื่อนำศพทั้งหมดไปตรวจอัตลักษณ์บุคคลเพื่อดำเนินคดีกับผู้ที่เกี่ยวข้อง ส่วนการลำเลียงศพครั้งนี้จะใช้เส้นทางผ่านเขาแก้ว บ้านตะโล๊ะ หมู่ 8 จุดที่ทางประเทศไทยใช้เส้นลำเลียงศพมาในครั้งแรกผ่าน ต.ปาดังเบซาร์และเข้าด่านสะเดา ผ่านรัฐเคดาห์ นำส่งสถาบันนิติวิทยาเมืองกัวลาลัมเปอร์ ด้าน พล.ต.ท.มนตรี โปตระนันทน์ ผบช.ภ.9 กล่าวว่า เจ้าหน้าที่ของประเทศมาเลเซียขอความอนุเคราะห์การเคลื่อนย้ายศพ เรามีหน้าที่รวมพิกัด จำนวนเจ้าหน้าที่ที่เกี่ยวข้อง จำนวนศพที่ลำเลียง นำเสนอทั้งหมดต่อแม่ทัพภาค 4 และผู้บังคับบัญชา ขณะนี้ยังไม่สรุปจำนวนศพที่พบในเขตชายแดน,ที่ สภ.สะเดา พ.ต.อ.ธรรมนูญ ไตรทิพยพงศ์ รอง ผบก.รรท.ผกก.ปาดังเบซาร์ รับมอบตัวผู้ต้องหาคดีค้ามนุษย์รายล่าสุดทราบชื่อนายชาคริส หลงสาม๊ะ อดีตนายกเทศมนตรีเทศบาลตำบลตำมะลัง อ.เมืองสตูล ตามหมายจับของศาลนาทวี 217/2558 ลงวันที่ 11 พ.ค.2558 ในข้อหาร่วมกันตั้งแต่ 3 คนขึ้นไป กระทำการอันเป็นการค้ามนุษย์ ร่วมกันช่วยเหลือด้วยประการใดๆแก่บุคคลต่างด้าวที่เข้ามาในราชอาณาจักรโดยผิดกฎหมาย ร่วมกันกักขังหน่วงเหนี่ยวผู้อื่นโดยปราศจากเสรีภาพในร่างกายและเรียกค่าไถ่,พล.ต.ต.พุทธิชาต เอกฉันท์ รอง ผบช.ภ.9 กล่าวว่า ขณะนี้มีผู้ต้องหาตามหมายจับ 77 คน จับกุมไปแล้ว 48 คน เหลือ 29 คน ส่วนตัวเลขผลการตรวจยึดทรัพย์ของผู้ต้องหาและเครือข่ายค้ามนุษย์ขณะนี้ตรวจยึดทรัพย์ไปแล้ว 52 คน แยกเป็นผู้ต้องหา 15 คน และเครือข่าย 37 คน รวมมูลค่าทรัพย์สินประมาณ 84.5 ล้านบาท เป็นเครือข่ายของเจ๊ฮ้อ จ.ระนอง 63.5 ล้านบาท และเครือข่ายของ จ.สตูล 21 ล้านบาท,ขณะที่ พล.ต.อ.สมยศ พุ่มพันธุ์ม่วง ผบ.ตร.กล่าวถึงความคืบหน้ากรณีการค้ามนุษย์ชาวโรฮีนจาที่พบหลุมศพที่คาดว่าเป็นเหยื่อการค้ามนุษย์กว่า 100 ศพ บริเวณชายแดนมาเลเซีย ว่า ขณะนี้ทางเจ้าหน้าที่ของมาเลเซียติดต่อขอความช่วยเหลือมายังเจ้าหน้าที่ฝั่งประเทศไทย ในด้านข้อมูลต่างๆ สั่งการให้ พล.ต.อ.เอก อังสนานนท์ รอง ผบ.ตร. ให้ความช่วยเหลือทุกด้านอย่างเต็มที่ เตรียมตั้งคณะทำงานประสานร่วมกับประเทศมาเลเซีย โดยให้มีทหาร ตำรวจ และฝ่ายปกครองในพื้นที่เข้าร่วม ส่วนการประชุมนานาชาติในวันที่ 29 พ.ค. มอบหมายให้ พล.ต.อ.เอก อังสนานนท์ รอง ผบ.ตร. พล.ต.ท.มนตรี โปตระนันทน์ ผบช.ภ.9 เตรียมข้อมูลด้านคดีส่งให้รัฐบาล พร้อมสั่งตั้งคณะกรรมการร่วมระหว่างทหาร ตำรวจ และฝ่ายปกครอง ให้ความร่วมมือกับทางการมาเลเซียที่ร้องขอให้ไทยช่วยเหลือด้านต่างๆ หลังตรวจสอบพบหลุมศพ 139 หลุม กระจายอยู่ตามบริเวณค่ายกักกันผู้ลี้ภัยของขบวนการค้ามนุษย์ 28 แห่ง ซึ่งค่ายเหล่านี้อยู่ในเขตป่าเขาของรัฐปะลิสตลอดแนวชายแดนติดกับไทย,ด้าน น.ต.วีรพงศ์ นาคประสิทธิ์ ผบ.หน่วยปฏิบัติการต่อสู้และรักษาชายฝั่งที่ 491 เกาะหลีเป๊ะ จ.สตูล กล่าวว่า ขณะนี้ประสานความร่วมมือกันทั้งทหารเรือ ทหารอากาศและทหารบกในการดูแลให้ความช่วยเหลือตามหลักมนุษยธรรม โดยนำเรือลาดตระเวนในเขตพื้นที่รับผิดชอบบริเวณน่านน้ำเขตรอยต่อระหว่างสตูลกับมาเลเซียและยาวขึ้นไปถึงบางส่วนของ จ.ตรัง ยังไม่พบเรือชาวโรฮีนจาเข้ามาในเขตน่านน้ำที่รับผิดชอบแต่อย่างใด อย่างไรก็ตามสำหรับ จ.สตูล นั้น ขณะนี้เจ้าหน้าที่หลายฝ่ายทำงานกันอย่างเต็มที่ไม่ว่าตำรวจ ทหารและฝ่ายปกครอง โดยเฉพาะช่วงนี้เข้าสู่ฤดูมรสุมแล้วหากเรือชาวโรฮีนจาเข้ามาในพื้นที่อาจถูกคลื่นลมมรสุมซัดเจ้าหน้าที่พร้อมให้ความช่วยเหลือตลอด 24 ชั่วโมง,ที่กระทรวงกลาโหม พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม กล่าวถึงการตั้งศูนย์อำนวยการลาดตระเวนและช่วยเหลือด้านมนุษยธรรมผู้โยกย้ายถิ่นฐานแบบไม่ปกติในมหาสมุทรอินเดีย (ศอ.ยฐ.) ว่ามอบนโยบายจะต้องดำเนินการอย่างไร เพราะเรามีกฎหมายเข้าเมือง ถ้ามีผู้โยกย้ายถิ่นฐานเข้ามาทางเรือโดยมีเจตนาเข้ามาประเทศไทยก็ไม่มีปัญหาอะไร แต่ต้องถูกควบคุมพื้นที่เพราะถือว่าเป็นผู้หลบหนีเข้าเมืองผิดกฎหมาย แต่ถ้าเขาอยากไปประเทศอื่นเราจะช่วยเหลือตามหลักมนุษยธรรม ไม่ใช่ไปผลักไสไล่ส่ง ถ้ามีคนเจ็บป่วยก็จะรักษาพยาบาลที่จริงแล้วชาวโรฮีนจาอพยพมาตลอด เราก็ต้องดูแลตามหลักสิทธิมนุษยชนเพราะเป็นคนมีชีวิต ทั้งนี้ต้องไปดูต้นทางของปัญหาดังกล่าวว่าเป็นอย่างไร ทำไมพวกเขาจึงอยู่ไม่ได้,พล.อ.อุดมเดช สีตบุตร รมช.กลาโหมและ ผบ.ทบ.กล่าวว่า การตั้ง ศอ.ยฐ.นั้น หากผู้อพยพเข้ามาในพื้นดินเป็นหน้าที่กองทัพบกต้องดูแลตามหลักมนุษยชนและถูกต้องตามกฎหมายไทย ทั้งนี้ ต้องเข้าใจว่าเป็นเรื่องถูกจ้องมองจากประชาคมโลก ซึ่งนายกรัฐมนตรีให้ความสนใจในการแก้ปัญหาเพราะเราเป็นประเทศที่เอื้ออารี แต่เพื่อป้องกันปัญหาเราต้องปฏิบัติตามกฎหมายที่มีอยู่ เมื่อถามว่า นายกฯสั่งให้ตรวจสอบสมาคมโรฮีนจาที่อยู่เบื้องหลังการค้ามนุษย์ พล.อ.อุดมเดชกล่าวว่า เป็นหน้าที่ของสำนักงานตำรวจแห่งชาติต้องดูแล ในส่วนของ กอ.รมน.ก็ติดตามเรื่องการตั้งสมาคมโรฮีนจาต้องเป็นไปตามขั้นตอนตลอดจนบทบาทที่อยู่ในกรอบที่เหมาะสม ไม่ใช่ตั้งเป็นสมาคมแล้วมาสร้างผลกระทบทำให้เกิดปัญหาก็ต้องดำเนินการตามกฎหมายต่อไป,สำนักข่าวเอพีและรอยเตอร์รายงานเมื่อวันที่ 27 พ.ค.ว่า สหรัฐฯเริ่มปฏิบัติการบินสำรวจช่วยค้นหามนุษย์เรือโรฮีนจาและบังกลาเทศที่อาจติดค้างบนเรือลอยลำในทะเลภูมิภาคเอเชียตะวันออกเฉียงใต้แล้ว โดยนายเจฟฟ์ ราธเค โฆษกกระทรวงต่างประเทศสหรัฐฯ แถลงเมื่อวันที่ 26 พ.ค.ว่า เครื่องบินรุ่นบี 8 ของกองทัพเรือสหรัฐฯ ออกปฏิบัติการบินค้นหาแล้วเมื่อช่วงสุดสัปดาห์ที่ผ่านมาโดยได้รับการสนับสนุนจากมาเลเซียและว่าสหรัฐฯ เสนอช่วยรัฐบาลต่างๆในภูมิภาคด้วยการจัดหาข้อมูลเกี่ยวกับเรือที่อาจขนผู้ลี้ภัย ในทะเลอันดามันและทะเลบริเวณอ่าวเบงกอล,ส่วนความคืบหน้ากรณีมาเลเซียค้นพบหลุมศพต้องสงสัยฝังศพผู้ลี้ภัยมากกว่า 139 หลุมในค่าย กักกันต้องสงสัยเป็นของแก๊งค้ามนุษย์มากกว่า 28 แห่งในพื้นที่รัฐปะลิส ทางภาคเหนือติดพรมแดนไทยและกำลังขุดศพนิรนามขึ้นมาตรวจสอบเอกลักษณ์นั้น ทางการมาเลเซียเผยว่าการสอบสวนเบื้องต้นพบความเชื่อมโยงของเจ้าหน้าที่กรมป่าไม้ท้องถิ่นของมาเลเซียกับเครือข่ายค้ามนุษย์ ซึ่งอาจเกี่ยวข้องกับหลุมศพและค่ายกักกันที่พบดังกล่าว โดยมีเจ้าหน้าที่กรมป่าไม้บางคนถูกควบคุมตัวไปสอบสวนแล้ว,ช่วงค่ำวันเดียวกัน สำนักข่าวรอยเตอร์และเอเอฟพีรายงานด้วยว่า ขณะทางการไทยเตรียมจัดประชุมระดับนานาชาติเพื่อแก้ปัญหาผู้ลี้ภัยชาวโรฮีนจาและบังกลาเทศในวันที่ 29 พ.ค.นั้น สำนักงานข้าหลวงใหญ่เพื่อผู้ลี้ภัยแห่งสหประชาชาติ (ยูเอ็นเอชซีอาร์) และองค์กรระหว่างประเทศเพื่อการโยกย้ายถิ่น (ไอโอเอ็ม) เผยว่า อาจมีผู้ลี้ภัยมากกว่า2,500 คน อยู่บนเรือกว่า 7 ลำ ที่ยังลอยเคว้งอยู่กลางทะเลในอ่าวเบงกอลและทะเลอันดามัน ส่วนบังกลาเทศมีแผนย้ายชาวโรฮีนจาหลายพันคนที่อยู่ในค่ายผู้ลี้ภัย 2 แห่ง ในเมืองค็อกซ์ส บาซาร์ติดพรมแดนพม่าไปอยู่ที่เกาะฮาติยาในอ่าวเบง-กอล แต่ผู้นำโรฮีนจาคนหนึ่งระบุว่าแผนการย้ายดังกล่าว มีแต่ทำให้ชีวิตผู้ลี้ภัยเลวร้ายมากขึ้น
มาเลย์ประชุมร่วมไทยขอความอนุเคราะห์ลำเลียงศพ หลังพบหลุมศพนับร้อยในเขตชายแดนมาเลเซียเพื่อนำส่งพิสูจน์ ด้านทางการมาเลย์ เผยการสอบสวนเชื่อมโยงเจ้าหน้าที่กรมป่าไม้ท้องถิ่นของมาเลเซียกับเครือข่ายค้ามนุษย์ 
ข่าวหน้า1,ข่าว,มาเลเซีย,ลำเลียงศพ,โรฮีนจา,เทือกเขาแก้ว,เขตรอยต่อ,สงขลา,สตูล,เครือข่ายค้ามนุษย์,ลำเลียงศพชาวโรฮีนจา,เขาแก้ว,บ้านตะโล๊ะ,ไทยรัฐออนไลน์